പി.സി. തോമസിന്റെ പുസ്തകപ്രകാശനം ഏഴിന് കോട്ടയം: കേരള കോണ്ഗ്രസ് വര്ക്കിംഗ് ചെയര്മാനും മുന് കേന്ദ്രമന്ത്രിയുമായ പി.സി. തോമസ് രചിച്ച ചരിത്രം എന്നിലൂടെ എന്ന പുസ്തകത്തിന്റെ പ്രകാശനം ഏഴിനു രാവിലെ 11നു കോട്ടയം പ്രസ് ക്ലബ് ഓഡിറ്റോറിയത്തില് ഗവര്ണര് ആരിഫ് മുഹമ്മദ് ഖാന് നിര്വഹിക്കും. കേരള കോണ്ഗ്രസ് ചെയര്മാന് പി.ജെ. ജോസഫ് എംഎല്എ അധ്യക്ഷത വഹിക്കും.മുന് മുഖ്യമന്ത്രി ഉമ്മന്ചാണ്ടി, ജസ്റ്റീസ് കെ.ടി. തോമസ്, സാഹിത്യപ്രവര്ത്തക സഹകരണസംഘം പ്രസിഡന്റ് പി.കെ. ഹരികുമാര് എന്നിവര് പങ്കെടുക്കും. മോന്സ് ജോസഫ് എംഎല്എ ആമുഖപ്രസംഗം നടത്തും. ലോക്സഭാ എംപി എന്ന നിലയിലുള്ള പ്രവര്ത്തനങ്ങളും പിതാവ് പി.ടി. ചാക്കോയുടെ രാഷ്ട്രീയ നീക്കങ്ങളുമാണ് പുസ്തകത്തില് പ്രതിപാദിക്കുന്നത്.